Rezonancia

Rezonancia je snaha systému kmitať na väčšej amplitúde - viac pri určitých frekvenciách ako pri ostatných. Tieto frekvencie sú známe ako rezonančné frekvencie. Pri týchto frekvenciách môžu aj malé pravidelné sily spôsobovať veľké amplitúdy kmitov, pretože systém uchováva energiu kmitania.

Rezonancia môže byť:

 všeobecne: ozvena; ohlas
 v akustike: ozvena; odraz zvuku; dobrá počuteľnosť v miestnosti
 vo fyzike a technike:
 vynútené kmitanie systému vyvolané zdrojom, ktorého kmitočet je zhodný s vlastným kmitočtom systému, napr.:
 magnetická rezonancia
 mechanická rezonancia
 akustická rezonancia
 elektromagnetická rezonancia
 názov krátko (menej ako 10−23 sekundy) žijúcich hadrónov
 stav elektrického obvodu s induktanciami a kapacitanciami (rezonančný obvod), napájaného zdrojom harmonického napätia alebo elektrického prúdu s rezonančným kmitočtom, pri ktorom nedochádza k periodickej výmene energie medzi obvodom a zdrojom, pozri rezonancia (obvod)
 zvukové vlastnosti niektorých materiálov
 v chémii: metóda približného výpočtu vlastností molekúl, pozri rezonancia (chémia)
 v nebeskej mechanike: dráhová rezonancia alebo komensurabilita
 v psychológii: zhodné emocionálne prežívanie dvoch alebo viacerých ľudí